Държавен вестник, бр. 101, 2012 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  101
Член 9 
Посещения
(1) Експертите по сигурността от Компе­
тентните органи могат да провеждат периодич­
ни срещи, на които да обсъждат процедурите 
за защита на класифицираната информация.
(2) Посетителите получават предварително 
разрешение от Компетентния орган на държа­
вата домакин само ако им е разрешен достъп 
до класифицирана информация в съответствие с 
тяхното национално законодателство. На посе­
тителите трябва да бъде осигурено съответното 
разрешение за достъп, в случай че се нуждаят 
от достъп до класифицирана информация или 
до обекти, където се създава, обработва или 
съхранява класифицирана информация.
(3) Редът за осъществяване на посещения 
трябва да бъде съгласуван между Компетент­
ните органи.
(4) Искането за посещение съдържа след­
ната информация: 
а) име и фамилия на посетителя, дата и място 
на раждане, номер на паспорт (лична карта);
б) гражданство на посетителя;
в) заеманата от посетителя длъжност и 
наименование на Компетентния орган, който 
той/тя представлява;
г) разрешение за достъп на посетителя 
до съответното ниво на класификация за 
сигурност;
д) цел на посещението, предложената 
работна програма и планираните дати на 
посещението;
е) наименование на институциите и обек­
тите, които са поискали посещението;
ж) друга информация по взаимно съгласие 
на Компетентните органи.
(5) Компетентните органи на Страните 
могат да създават списъци на лица, одобрени 
да осъществяват многократни посещения. Тези 
списъци са валидни за първоначален период от 
дванадесет месеца. След като тези списъци са 
одобрени от Компетентните органи на Стра­
ните, сроковете на конкретните посещения 
се уговарят директно със съответните органи 
на организациите, които ще бъдат посетени 
от тези лица, в съответствие със сроковете и 
условията, за които са се договорили.
(6) Всяка Страна гарантира защитата на 
личните данни на посетителите в съответствие 
с респективното национално законодателство.
Член 10
Нарушаване на мерките за сигурност
(1) В случай на нарушаване на мерките 
за сигурност Компетентният орган на дър­
жавата, където е възникнало нарушаване на 
мерките за сигурност, трябва да информира 
Компетентния орган на другата Страна въз­
можно най-бързо и да проведе необходимото 
разследване. При необходимост другата Страна 
оказва съдействие при разследването.
(2) В случаите, когато нарушаване на мер­
ките за сигурност се извърши в трета държава, 
Компетентният орган от изпращащата Страна 
трябва да предприеме действията по ал. 1, 
когато е възможно.
(3) Във всички случаи другата Страна 
трябва да бъде информирана за резултатите 
от разследването и трябва да получи оконча­
телното становище за причините и размера 
на щетите.
Член 11 
Разходи
Всяка Страна понася съответно разходите, 
свързани с изпълнение на задълженията є по 
това Споразумение.
Член 12 
Заключителни разпоредби
(1) Това Споразумение се сключва за не­
определен срок и влиза в сила от датата на 
получаване на последното писмено уведомле­
ние, изпратено по дипломатически път, с което 
Страните се уведомяват взаимно, че са били 
изпълнени всички вътрешноправни процедури, 
необходими за неговото влизане в сила.
(2) Това Споразумение може да се изменя 
на базата на взаимно писмено съгласие на 
Страните. Такива изменения влизат в сила в 
съответствие с ал. 1 на този член.
(3) Всяка Страна може да прекрати това 
Споразумение с писмено уведомление, изпрате­
но до другата Страна. Прекратяването влиза в 
сила шест месеца след датата на получаване на 
уведомлението. Независимо от прекратяването 
на това Споразумение всяка класифицирана 
информация, предоставена по Споразумението, 
трябва да продължи да бъде защитавана съ­
гласно горепосочените разпоредби до момента, 
в който Страната източник освободи Страната 
получател от това задължение.
(4) Всеки спор относно тълкуването или 
приложението на това Споразумение се ре­
шава по взаимно съгласие чрез консултации 
между Страните без отнасяне към външна 
юрисдикция.
Подписано в София на 13 септември 2012 г. 
в два оригинални екземпляра, всеки от които 
на български, албански, сръбски и англий­
ски език, като всички текстове имат еднаква 
сила. В случай на различия при тълкуването 
меродавен е текстът на английски език.
За правителството на	
 За правителството на
Република България:	
Република Косово:
Цвета Маркова,	
Байрам Реджепи,
председател на	
министър на
Държавната комисия	
вътрешните работи
по сигурността на
информацията
11237